তৃণমূল পর্যায়ের নেতাকর্মীদের সাথে আলাপ করে জানা গেছে, আওয়ামীলীগ সরকার মতায় আসার পর অনেক েেত্র সফলতা অর্জন করলেও জনগন তার সুফল থেকে বঞ্চিত হয়েছে। এছাড়া মহাজোটের সাথে দলীয় এবং উন্নয়নমূলক কর্মকান্ডে শরীক দলের সাথে সমন্বয় না থাকাও পরাজয়ের  আর একটি কারণ বলে মনে করছেন তারা। এমনকি জাতীয় পার্টি, জাসদ সহ অন্যান্য দলের নেতাকর্মীদের মূল্যায়ন না করা এবং কিছু নেতাদের উচ্ছৃংখলতা সাধারণ জনগনের মধ্যে বিরূপ প্রভাব ফেলেছে। যে কারনে সাধারণ ভোটাররা আওয়ামীলীগ সমর্থিত প্রার্থীদের গ্রহন করতে পারেনি। তালায় ইউপি নির্বাচনে ভরাডুবিতে যে সব কারণ বার বার সাধারন ভোটারের মনে দাগ কেটেছে তারমধ্যে সবচেয়ে আলোচিত ঘটনা গত ৩১ জানুয়ারী ফুলবাড়ী হাইস্কুলে কমিটি গঠনকে কেন্দ্র করে ৮টি মাইক্রোবাস ও ৩৯টি মটর সাইকেলযোগে উপজেলা সমস্ত এলাকা থেকে ক্যাডার ও নেতা কর্মীদের নিয়ে ফুলবাড়ী  গিয়ে দলীয় করনের প্রাক্কালে উপজেলা চেয়ারম্যানের উপস্থিতিতে দু সাংবাদিক, বিএনপি সমর্থিত উপজেলা ভাইস চেয়ারম্যান সহ প্রায় ১২জনকে মারপিট করে রক্তাক্ত জখম, গাড়ী ভাংচুর ও ক্যামেরা ছিনতাইয়ের ঘটনা, বিভিন্ন ইউনিয়নে দখলবাজি, চাঁদাবাজি, দালালি সহ একাধিক অপকর্মের ফলে সাধারণ জনগন সদ্যসমাপ্ত ইউপি নির্বাচনে আওয়ামীলীগকে প্রত্যাখ্যান করেছে।